APROBACIÓN DAS OPERACIÓNS XURÍDICAS COMPLEMENTARIAS REFERIDAS ÁS CARGAS DE URBANIZACIÓN DAS PARCELAS DE RESULTADO, GASTOS DE URBANIZACIÓN E CONTA DE LIQUIDACIÓN
ADMINISTRACIÓN LOCAL — Municipal — Pontevedra (Urbanismo e Patrimonio, 15/01/2021)

A Xunta de Goberno Local do Concello de Pontevedra na sesión que tivo lugar en data 28/12/2020, adoptou o seguinte acordo que, na súa parte dispositiva literalmente, dí: “(.) Primeiro.- Prestar aprobación á documentación complementaria do instrumento de equidistribución denominado “Proyecto de actuación por el sistema de concierto, en el subsector “A” del suelo urbanizable A-1-2”, de data outubro de 2018, redactado polos arquitectos don Eugenio Jiménez Passolas, don Gustavo Pérez Álvarez e don Amador Rey Camiño, formulado e inicialmente aprobado en data 21/11/2018 pola propietaria única dos terreos “Inmobiliaria Ponteno SL” e definitivamente pola Xunta de Goberno Local, na sesión ordinaria que tivo lugar o día 23/05/2019, para a execución xurídica e desenvolvemento do polígono A da “Modificación puntual do vixente Plan xeral de ordenación municipal, para adaptar o ámbito do sector do solo urbanizable A-1.2 no Vao, Campañó, con ordenación detallada”; documentación que modifica os epígrafes; “3 Parcelas Resultantes y sus Fichas”, “4 Gastos de la Actuación” e “5 Cuenta de liquidación”, da mesma autoría e, en consecuencia, aprobar as operacións xurídicas complementarias subsecuentes que corrixen os documentos correlativos do instrumento de equidistribución e emendan as deficiencias na descrición das fichas das parcelas de resultado, gastos de actuación e conta de liquidación, para incluír, -consonte ao determinado no artigo 7 do RHU-, a determinación das cargas e cota que se atribúa a cada unha das parcelas de resultado na conta de liquidación do proxecto de equidistribución e, asemade, cuantificar e axustar os gastos da actuación e a propia conta de liquidación ao novo orzamento do proxecto de urbanización, por mor das modificacións introducidas tralos informes de Augas de Galicia. Documentación á que se lle presta aprobación: Segundo.- Ratificar os restantes pronunciamentos do acordo da Xunta de Goberno Local do 23/05/2019 e dispoñer a remisión da certificación do presente acordo e da documentación na que se reflicten as operacións xurídicas complementarias, debidamente dilixenciada, a INMOBILIARIA PONTENO SL (CIF: B36007029), para que proceda á súa inscrición no Rexistro da Propiedade. (.)” Contra o presente acto, que pon fin á vía administrativa, poderá interporse recurso contencioso-administrativo ante o Xulgado competente desta orde de Pontevedra, nos 2 meses contados desde o día seguinte ao da presente notificación (arts 46 e 14 da Lei 29/1998). Non obstante, potestativamente, poderá interporse recurso de reposición ante o órgano autor desta resolución, no prazo de 1 mes, contado desde o día seguinte ao da presente notificación (art.124 da Lei 39/2015). Isto sen prexuízo de interpor calquera outro recurso que estime e sexa conforme a Dereito. O recurso de reposición deberase resolver e notificar no prazo dun mes, entendéndose desestimado polo transcurso de dito prazo sen resolución expresa e notificada (arts 124 e 24.2 da Lei 39/2015). Neste caso poderase interpor recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado (art.46.1 e 4 da Lei 29/1998). Non obstante, tamén poderase interpoñer calquera outro recurso que os interesados estimen procedentes conforme a Dereito. Pontevedra, 30 de decembro de 2020. O Concelleiro secretario da Xunta de Goberno Local. Raimundo González Carballo.